Brandwonde word veroorsaak deur hitte, warm vloeistowwe, wrywing en chemikaliee. Die grootste gevaar verbonde aan brandwonde is vogverlies wat lei tot skoktoestande en infeksie.
Oppervlakkige brandwonde: Week die aangetaste deel in koue water vir 10-15 minute of totdat pyn verminder.
Dieper brandwonde: Simptome sluit in: blaasvorming, pyn en swelling. Ernstige son-brand moet dieselfde behandel word as oppervlakkige brandwonde.
Voldiepte brandwonde: Kry onmiddelike mediese hulp.
Ingeval van enige diep brandwond of indien die wond groter as jou handpalm is moet jy dadelik by ´n dokter uitkom.
’n Kalamyn-oplossing gee verligting aan sonbrand.
Smeer dadelik asyn aan 'n brandwond. Dit neem die brand weg en keer blase.
Linda van Blommestein 22/10/09 13:48
Ek het met yster aan die binnekant van my hand gebrand, blaas het gevorm, wat kan ek gebruik wat nie te duur is en wat moontlik sommer in die huis is.
Anonymous 22/10/09 13:48
Indien 'n brandwond blase vorm moet jy verkieslik 'n dokter gaan spreek. Moenie die blase breek nie.
Anonymous 19/11/10 22:30
Indien jy brandwonde op gedoen het kan ek eerlik se dat die gewone wit bottel met donker groen prop Ingrams Champhor uitstekend werk. Ons het eendag brand geslaan en een van my werkers het saam met my ons arms gebrand. Toe ons klaar was, het ons dadelik ons arms gewas en die room op gesit. Moet nie hard smeer nie. Binne minute was die brand gevoel weg. Twee dae later het ons nie eens geweet daarvan nie. Dis n treffer en bekostigbaar.